Facultatea de Medicină din București admite studenți cu nota 5. Cât costă locul cu suprataxă.
Facultatea de medicină din București admite studenți cu notă minimă. Taxa anuală pentru cei admiși cu punctaj minim e de 6000 de euro. Studenții olandezi plătesc 2000 de euro pentru un an de studii.
Viitorii medici nu se mai omoară învățând. Examenul de admitere nu mai e o problemă pentru cei care au buzunarele pline.La Facultatea de Farmacie şi Medicină "Carol Davila" din Bucureşti se intră și cu nota 5. Studentul care obține punctajul minim în examen, adică 50 din 100 de puncte, poate să ocupe unul dintre locurile cu suprataxă. Îl costă 6000 de euro.Ce mi se pare culmea e că pasiunea pentru medicină costă mai puțin în țări mai bogate. În Olanda studenții își plătesc studiile cu doar 2000 de euro pe an. Diferența e că acolo toți cei admiști au demonstrat că s-au pregătit pentru meseria asta."Mama mea când a dat îmi povestea că erau 10 pe loc, adică era mult mai complicat față de cum e acuma. Cel mai important mi se pare examenul de rezidențiat, pentru că până la urmă acela dictează toată munca depusă în cei 6 ani de facultate", mărturisește Alexandra Nicolescu, studentă la Medicină.